Oʻzbekiston Respublikasi Jismoniy tarbiya va sport vazirligi huzuridagi Jismoniy tarbiya va sport boʻyicha mutaxassislarni ilmiy-metodik taʼminlash, qayta tayyorlash va malakasini oshirish markazi hamda Oʻzbekiston Respublikasida trenerlik faoliyatlarini yanada takomillashtirish chora-tadbirlari toʻgʻrisida
(resolution, 2022-03-01)

Oʻzbekiston Respublikasida trenerlik faoliyatini takomillashtirish, shu jumladan trenerlik faoliyati bilan shugʻullanish uchun ruxsatnoma berish mexanizmini soddalashtirish, Oʻzbekiston Respublikasi Jismoniy tarbiya va sport vazirligi, Oʻzbekiston Futbol assotsiatsiyasi hamda Milliy gvardiya tasarrufidagi sport maktablarining direktorlari, direktor oʻrinbosarlari, trener, instruktor-metodistlarining bazaviy tarif stavkalari miqdorini yanada yaxshilash maqsadida Vazirlar Mahkamasi qaror qiladi: 1. Oʻzbekiston Respublikasi Jismoniy tarbiya va sport vazirligi, Moliya vazirligi, Milliy gvardiya, Bandlik va mehnat munosabatlari vazirligi, Oʻzbekiston Milliy Olimpiya qoʻmitasi, sport federatsiyalari (uyushmalari) hamda jismoniy tarbiya va sport jamiyatlarining: bolalar va oʻsmirlar sport maktabi, ixtisoslashtirilgan bolalar va oʻsmirlar sport maktabi, ixtisoslashtirilgan olimpiya zaxiralari bolalar va oʻsmirlar sport maktabi, oliy mahorat sport maktabi, oliy sport mahorati maktabi, respublika oliy sport mahorati maktablari, respublika futbol boʻyicha sport mahoratini oshirish oliy maktabi, chavandozlar maktabi (keyingi oʻrinlarda sport maktablari deb ataladi) direktorlari, direktor oʻrinbosarlari, trener, instruktor-metodistlari hamda olimpiya va milliy sport turlari boʻyicha ixtisoslashtirilgan davlat maktab-internatlarining trener, instruktor-metodistlari mehnatini munosib ragʻbatlantirish boʻyicha takliflari maʼqullansin. 3. Oʻzbekiston Respublikasi Jismoniy tarbiya va sport vazirligi hamda Milliy gvardiya tasarrufidagi sport maktablarining direktorlari, direktor oʻrinbosarlari, trener, instruktor-metodistlari hamda olimpiya va milliy sport turlari boʻyicha ixtisoslashtirilgan davlat maktab-internatlarining trener, instruktor-metodistlarining bazaviy tarif stavkalari 2020-yil 1-yanvardan oʻrtacha 1,35 baravarga oshirilsin. Oʻzbekiston Respublikasi Moliya vazirligi ushbu qarorlarni amalga oshirish bilan bogʻliq xarajatlarni moliyalashtirish uchun zarur mablagʻlarni 2020-yildan boshlab Oʻzbekiston Respublikasi Davlat budjeti xarajatlari parametrlarida nazarda tutsin. 31. Belgilab qoʻyilsinki, Oʻzbekiston Futbol assotsiatsiyasi huzuridagi Respublika futbol boʻyicha sport mahoratini oshirish oliy maktabi faoliyatini moliyalashtirish: Oʻzbekiston Respublikasi Davlat budjeti mablagʻlari; oliy maktabi faoliyati sohasi boʻyicha pullik xizmatlarni amalga oshirishdan tushadigan mablagʻlar; jismoniy va yuridik shaxslarning homiylik xayriyalari; qonunchilikda taqiqlanmagan boshqa manbalar hisobiga amalga oshiriladi. 5. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov hamda Oʻzbekiston Respublikasi jismoniy tarbiya va sport vaziri D.X. Nabiyev zimmasiga yuklansin. 1. Vazirlar Mahkamasining “Oʻzbekiston Respublikasida trenerlik faoliyatini yanada tartibga solish chora-tadbirlari toʻgʻrisida” 2012-yil 13-iyuldagi 214-son qarori (Oʻzbekiston Respublikasi QT, 2012-y., 7-son, 53-modda). 2. Vazirlar Mahkamasining “Oʻzbekiston Respublikasida trenerlik faoliyatini yanada tartibga solish chora-tadbirlari toʻgʻrisida” 2012-yil 13-iyuldagi 214-son qaroriga oʻzgartirish kiritish haqida” 2013-yil 31-yanvardagi 24-son qarori (Oʻzbekiston Respublikasi QT, 2013-y., 1-son, 7-modda). 3. Vazirlar Mahkamasining “Sport maktablarini malakali trener kadrlar bilan taʼminlash chora-tadbirlari toʻgʻrisida” 2014-yil 10-oktabrdagi 284-son qarorining (Oʻzbekiston Respublikasi QHT, 2014-y., 42-son, 519-modda) 8-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Jismoniy tarbiya va sport davlat qoʻmitasi faoliyatini tashkil etish toʻgʻrisida” 2017-yil 15-fevraldagi PQ-2779-son qarori)” 2017-yil 16-maydagi 288-son qaroriga (Oʻzbekiston Respublikasi QHT, 2017-y., 20-son, 367-modda) ilovaning 18-bandi. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Maʼnaviy-maʼrifiy ishlar samaradorligini oshirish va sohani rivojlantirishni yangi bosqichga koʻtarish toʻgʻrisida” 2017-yil 28-iyuldagi PQ-3160-son qarori) 2017-yil 16-sentabrdagi 731-son qaroriga (Oʻzbekiston Respublikasi QHT, 2017-y., 38-son, 1040-modda) 1-ilovaning 3-bandi. 6. Vazirlar Mahkamasining “Oʻzbekiston Respublikasi Hukumatning ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqolgan deb hisoblash toʻgʻrisida (Oʻzbekiston Respublikasi Prezidentining “Jismoniy tarbiya va sport sohasida davlat boshqaruvi tizimini tubdan takomillashtirish chora-tadbirlari toʻgʻrisida” 2018-yil 5-martdagi PF-5368-son Farmoni va Oʻzbekiston Respublikasi Prezidentining “Oʻzbekiston Respublikasi Jismoniy tarbiya va sport vazirligini tashkil etish toʻgʻrisida” 2018-yil 5-martdagi PQ-3583-son qarori)” 2018-yil 5-iyuldagi 508-son qaroriga 1-ilovaning 20-bandi. 7. Vazirlar Mahkamasining “Oʻzbekiston Respublikasi Hukumatining ayrim qarorlariga mamlakatimizda jismoniy tarbiya va sportni qoʻllab-quvvatlash tizimini yanada takomillashtirishga qaratilgan oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2019-yil 15-yanvardagi 32-son qaroriga 1-ilovaning 4-bandi. 8. Vazirlar Mahkamasining “Trenerlik faoliyati bilan shugʻullanishga ruxsat berish boʻyicha davlat xizmati koʻrsatishning maʼmuriy reglamentini tasdiqlash toʻgʻrisida” 2019-yil 17-apreldagi 319-son qarori.